CELEX: 32007R1322
Language: sl
Date: 2007-11-12 00:00:00
Title: Uredba Komisije (ES) št. 1322/2007 z dne 12. novembra 2007 o izvajanju Uredbe (ES) št. 458/2007 Evropskega parlamenta in Sveta o Evropskem sistemu integrirane statistike socialne zaščite (ESSPROS) v zvezi z ustreznimi formati za pošiljanje, rezultati, ki jih je treba poslati, in merili za merjenje kakovosti za osnovni sistem ESSPROS in modul o pokojninskih upravičencih

13.11.2007   
            
            
               SL
            
            
               Uradni list Evropske unije
            
            
               L 294/5
            
         
      UREDBA KOMISIJE (ES) št. 1322/2007
   z dne 12. novembra 2007
   o izvajanju Uredbe (ES) št. 458/2007 Evropskega parlamenta in Sveta o Evropskem sistemu integrirane statistike socialne zaščite (ESSPROS) v zvezi z ustreznimi formati za pošiljanje, rezultati, ki jih je treba poslati, in merili za merjenje kakovosti za osnovni sistem ESSPROS in modul o pokojninskih upravičencih
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 458/2007 Evropskega parlamenta in Sveta o Evropskem sistemu integrirane statistike socialne zaščite (ESSPROS) (1) ter zlasti člena 7(1) in 7(2) Uredbe,
   ob upoštevanju naslednjega:
   
               (1)
            
            
               Uredba (ES) št. 458/2007 je vzpostavila metodološki okvir za urejanje statističnih podatkov na primerljivi osnovi v korist Skupnosti in časovni okvir za pošiljanje in diseminacijo statističnih podatkov, urejenih v skladu z ESSPROS.
            
         
               (2)
            
            
               V skladu s členom 7(2) Uredbe (ES) št. 458/2007 je treba sprejeti izvedbene ukrepe v zvezi s formati za pošiljanje podatkov, rezultati, ki jih je treba poslati, in merili za merjenje kakovosti za osnovni sistem ESSPROS in modul o pokojninskih upravičencih.
            
         
               (3)
            
            
               Ukrepi, predvideni s to uredbo, so v skladu z mnenjem Odbora za statistični program –
            
         SPREJELA NASLEDNJO UREDBO:
   Člen 1
   Izvedbeni ukrepi, ki jih zahteva člen 7(2) Uredbe (ES) št. 458/2007, glede osnovnega sistema ESSPROS (za kvantitativne podatke in kvalitativne informacije po programih in podrobnih prejemkih) ter glede modula o pokojninskih upravičencih so določeni v prilogah I in II.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. novembra 2007
      
         
            Za Komisijo
         
         Joaquín ALMUNIA
         
         
            Član Komisije
         
      
   
   
      (1)  UL L 113, 30.4.2007, str. 3.
   
      PRILOGA I
      USTREZNI FORMATI ZA POŠILJANJE IN REZULTATI, KI JIH JE TREBA POSLATI
      1.   USTREZNI FORMATI ZA POŠILJANJE IN REZULTATI, KI JIH JE TREBA POSLATI, ZA OSNOVNI SISTEM ESSPROS
      1.1   Seznam programov
      Zagotoviti je treba naslednje informacije in pri tem uporabiti standardno razpredelnico:
      
                  (1)
               
               
                  serijska številka za identifikacijo posameznega programa;
               
            
                  (2)
               
               
                  ime posameznega programa;
               
            
                  (3)
               
               
                  kratica imena (neobvezno);
               
            
                  (4)
               
               
                  klasifikacija programov na podlagi petih meril iz Priročnika ESSPROS, ki ga je pripravila Evropska komisija v sodelovanju z državami članicami.
               
            1.2   Kvantitativni podatki
      Vprašalnik ESSPROS o kvantitativnih podatkih zajema prihodke, izdatke in podrobne prejemke.
      1.2.1   Organizacija podatkov
      Podatki se morajo nanašati na eno od koledarskih let, za katero je treba poslati informacije [v skladu s Prilogo 1 Uredbe (ES) št. 458/2007 o Evropskem sistemu integrirane statistike socialne zaščite (ESSPROS)].
      Standardna razpredelnica za letne podatke je sestavljena na naslednji način:
      
                  —
               
               
                  vrstice ustrezajo podrobni klasifikaciji prihodkov, izdatkov in prejemkov,
               
            
                  —
               
               
                  stolpci ustrezajo programom, ki so navedeni v razpredelnici „seznam programov“ (en stolpec na program in en stolpec za skupni seštevek vseh programov),
               
            
                  —
               
               
                  za nov program se v razpredelnici doda nov stolpec.
               
            1.2.2   Podatki, ki jih je treba poslati
      Podatke v nacionalni valuti je treba zagotoviti za vsako leto na ravni osnovnih postavk; najbolj podrobne podatke je treba zagotoviti za vsak program posebej (seštevki se izračunajo avtomatično po formuli).
      1.2.3   Referenčni priročnik
      Podrobna klasifikacija za uporabo pri zagotavljanju podatkov je navedena v Prilogi 1 k Priročniku ESSPROS, ki ga je pripravila Evropska komisija v sodelovanju z državami članicami.
      1.3   Kvalitativne informacije po programih in podrobnih prejemkih
      Vprašalnik ESSPROS za kvalitativne informacije zajema področja iz Priloge 2 k Priročniku ESSPROS, ki ga je pripravila Evropska komisija v sodelovanju z državami članicami.
      1.3.1   Organizacija podatkov
      Podatki se morajo nanašati na eno od koledarskih let, za katero je treba poslati informacije [v skladu s Prilogo 1 Uredbe (ES) št. 458/2007 o Evropskem sistemu integrirane statistike socialne zaščite (ESSPROS)].
      Informacije sestavljajo:
      
                  —
               
               
                  informacije o vseh programih, ki se izvajajo v državi,
               
            
                  —
               
               
                  posebne informacije za vsak program posebej.
               
            1.3.2   Informacije, ki jih je treba poslati
      Države članice morajo zagotoviti ali posodobiti kvalitativne informacije o vsakem programu in vsakem podrobnem prejemku.
      1.3.3   Referenčni priročnik
      Podrobne informacije, ki jih je treba poslati, so navedene v Prilogi 2 k Priročniku ESSPROS, ki ga je pripravila Evropska komisija v sodelovanju z državami članicami.
      2.   USTREZNI FORMATI ZA POŠILJANJE IN REZULTATI, KI JIH JE TREBA POSLATI, ZA MODUL O POKOJNINSKIH UPRAVIČENCIH
      Vprašalnik ESSPROS o pokojninskih upravičencih je standardna razpredelnica.
      2.1   Organizacija podatkov
      Podatki se morajo nanašati na eno od koledarskih let, za katero je treba poslati informacije [v skladu s Prilogo 1 Uredbe (ES) št. 458/2007 o Evropskem sistemu integrirane statistike socialne zaščite (ESSPROS)].
      Standardna razpredelnica za letne podatke je sestavljena na naslednji način:
      
                  —
               
               
                  vrstice ustrezajo kategorijam pokojninskih upravičencev na podlagi klasifikacije iz Priloge 3 k Priročniku ESSPROS, ki ga je pripravila Evropska komisija v sodelovanju z državami članicami,
               
            
                  —
               
               
                  stolpci ustrezajo programom, pri katerih je vsaj ena kategorija upravičencev.
               
            2.2   Podatki, ki jih je treba poslati
      Podatke o upravičencih je treba zagotoviti za vsako leto.
      Vprašalnik
      Vprašalnik je razpredelnica, ki se izpolni samo za tiste prejemke, za katere v zadevni državi obstajajo izdatki. Če se uvede nov program, se lahko doda, pri tem pa se ohrani isti format. Obrazec za zbiranje podatkov je razdeljen po državah in/ali letih.
      Referenčni datum
      Zbirka obstoječih podatkov za leto N ustreza številu upravičencev na koncu koledarskega leta.
      Podatki o spolu
      Podatki o upravičencih morajo biti razdeljeni po spolu. Ti podatki so obvezni samo za skupni seštevek na ravni vseh programov.
   
   
      PRILOGA II
      MERILA ZA MERJENJE KAKOVOSTI
      1.   MERILA ZA MERJENJE KAKOVOSTI ZA OSNOVNI SISTEM ESSPROS
      1.1   Natančnost in zanesljivost
      1.1.1   Za kvantitativne podatke
      1.1.1.1   Zajetje virov podatkov
      Države članice morajo zagotoviti informacije o naslednjem:
      
                  —
               
               
                  vrste uporabljenih virov: registri in drugi administrativni viri, statistične raziskave, ocene, ipd.,
               
            
                  —
               
               
                  poročila o problemih (vključno z zamudami), zaradi katerih so bili podatki ocenjeni,
               
            
                  —
               
               
                  programi, ki so bili zajeti z različnimi vrstami virov,
               
            
                  —
               
               
                  kjer je primerno, zadevni prejemki po različnih vrstah virov (če se uporabljajo navzkrižni viri, npr. raziskave o stroških dela).
               
            1.1.1.2   Metodologije in predpostavke, uporabljene pri ocenah
      Države članice morajo zagotoviti informacije o naslednjem:
      
                  —
               
               
                  ocene za programe, o katerih ni na voljo nobenih podatkov;
               
            
                  —
               
               
                  ocene za manjkajoče prihodke, izdatke in podrobne prejemke:
                  
                              (a)
                           
                           
                              če podatki manjkajo v celoti;
                           
                        
                              (b)
                           
                           
                              če manjka razdelitev za en prejemek ali skupino prejemkov (npr. razdelitev enega prejemka v prejemek, ki je vezan na osebni prejemek, in prejemek, ki ni vezan na osebni prejemek, ali razdelitev denarne dajatve, značilne za eno funkcijo, v različne podrobne prejemke).
                           
                        
            1.1.1.3   Revizija statističnih podatkov
      Države članice morajo zagotoviti informacije o naslednjem:
      
                  —
               
               
                  spremembe v uporabljenih virih podatkov,
               
            
                  —
               
               
                  spremembe v metodah, uporabljenih za oceno podatkov,
               
            
                  —
               
               
                  revizije podatkov zaradi konceptualnih prilagoditev (npr. prilagoditve nacionalnih računov),
               
            
                  —
               
               
                  revizije podatkov zaradi razpoložljivosti končnih statistik,
               
            
                  —
               
               
                  revizije podatkov zaradi ukrepov pregleda kakovosti.
               
            1.1.2   Za kvalitativne informacije
      Se ne uporablja.
      1.2   Primerljivost
      1.2.1   Za kvantitativne podatke
      Geografska primerljivost
      Da lahko Eurostat oceni primerljivost med državami, morajo države članice zagotoviti informacije o naslednjem:
      
                  —
               
               
                  stopnja zajetja v smislu programov,
               
            
                  —
               
               
                  stopnja zajetja v smislu prihodkov, izdatkov in podrobnih prejemkov,
               
            
                  —
               
               
                  primeri neuporabe metodologije ESSPROS v obliki celovitega seznama.
               
            1.2.2   Za kvalitativne informacije
      Se ne uporablja.
      2.   MERILA ZA MERJENJE KAKOVOSTI ZA MODUL O POKOJNINSKIH UPRAVIČENCIH
      2.1   Natančnost in zanesljivost
      2.1.1   Zajetje virov podatkov
      Države članice morajo zagotoviti informacije o naslednjem:
      
                  —
               
               
                  vrste uporabljenih virov: registri in drugi administrativni viri, statistične raziskave, ocene ipd.,
               
            
                  —
               
               
                  poročila o problemih (vključno z zamudami), zaradi katerih so bili podatki ocenjeni,
               
            
                  —
               
               
                  programi, ki so bili zajeti z različnimi vrstami virov.
               
            2.1.2   Metodologije in predpostavke, uporabljene pri obravnavanju dvojnega štetja in pri ocenah
      Države članice morajo zagotoviti informacije o naslednjem:
      
                  —
               
               
                  ocene za programe, o katerih ni na voljo nobenih podatkov,
               
            
                  —
               
               
                  obravnavanje dvojnega štetja:
                  
                              (a)
                           
                           
                              za kategorijo pokojnine znotraj posameznega programa;
                           
                        
                              (b)
                           
                           
                              med programi (kategorija pokojnine za vse programe);
                           
                        
                              (c)
                           
                           
                              med kategorijami pokojnin, ki so vezane in ki niso vezane na osebni prejemek;
                           
                        
                              (d)
                           
                           
                              med združenimi kategorijami.
                           
                        
            2.1.3   Revizija statističnih podatkov
      Države članice morajo zagotoviti informacije o naslednjem:
      
                  —
               
               
                  spremembe v uporabljenih virih podatkov,
               
            
                  —
               
               
                  spremembe v metodah, uporabljenih za oceno podatkov,
               
            
                  —
               
               
                  revizije podatkov zaradi razpoložljivosti končnih statistik,
               
            
                  —
               
               
                  revizije podatkov zaradi ukrepov pregleda kakovosti.
               
            2.2   Primerljivost
      Geografska primerljivost
      Da lahko Eurostat oceni primerljivost med državami, morajo države članice zagotoviti informacije o naslednjem:
      
                  —
               
               
                  stopnja zajetja v smislu programov,
               
            
                  —
               
               
                  stopnja zajetja v smislu upravičencev,
               
            
                  —
               
               
                  primeri neuporabe metodologije ESSPROS v obliki celovitega seznama.
               
            3.   ČASOVNI NAČRT ZA PRIPRAVO POROČIL O KAKOVOSTI
      3.1   Za osnovni sistem
      Poročila o kakovosti za osnovni sistem so letna. Poročilo za leto N je treba poslati Eurostatu do konca septembra leta N+2. Na podlagi tega bo Eurostat do konca decembra leta N+2 pripravil in poslal konsolidirano različico teh poročil.
      3.2   Za modul o pokojninskih upravičencih
      Poročila o kakovosti za modul o pokojninskih upravičencih so letna. Poročilo za leto N je treba poslati Eurostatu do konca avgusta leta N+2. Na podlagi tega bo Eurostat do konca novembra leta N+2 pripravil in poslal konsolidirano različico teh poročil.